Facebook și Instagram funcționează din nou. Explicațiile reprezentanților Meta
- Ionel Sclavone
- 5 martie 2024, 20:49
Facebook și Instagram, două dintre cele mai accesate rețele sociale, au căzut la nivel mondial. Utilizatorii au fost scoși din aplicație, iar parolele lor nu au mai funcționat. După mai mult de două ore, rețelele și-au revenit. Cum explică reprezentanții meta această defecțiune.
Update. Reţelele de socializare Facebook şi Instagram au început să funcţioneze din nou, după o întrerupere de peste două ore, provocată de probleme tehnice, care au afectat zeci de mii de utilizatori pe plan mondial, transmite Reuters.
Perturbările au început în jurul orei 10:00 a.m. ET (ora 17:00 în România), mulţi utilizatori anunţând pe platforma rivală X că nu se mai pot loga pe Facebook şi Instagram.
În perioada de vârf au fost raportate peste 550.000 de întreruperi de către utilizatorii Facebook şi aproximativ 92.000 de la utilizatori ai Instagram, a anunţat site-ul de specialitate Downdetector.
"Mai devreme astăzi, o problemă tehnică a provocat dificultăţi oamenilor care accesau unele dintre serviciile noastre. Am rezolvat problema, pentru toţi cei care au fost afectaţi", a declarat Andy Stone, purtătorul de cuvânt al Meta, într-o postare pe platforma de social media X.
Meta Platforms, ale cărei acţiuni au scăzut marţi după amiaza cu 1,2%, are aproximativ 3,19 miliarde utilizatori activi zilnic în familia sa de aplicaţii, care include WhatsApp şi Threads. Anterior, şi aplicaţia WhatsApp Business s-a confruntat cu probleme.
Știrea inițială. Probleme cu Facebook și Instagram
Reţelele de socializare Facebook şi Instagram au început să funcţioneze din nou, după o întrerupere de peste două ore, provocată de probleme tehnice, care au afectat zeci de mii de utilizatori pe plan mondial, transmite Reuters.
Perturbările au început în jurul orei 10:00 a.m. ET (ora 17:00 în România), mulţi utilizatori anunţând pe platforma rivală X că nu se mai pot loga pe Facebook şi Instagram.
În perioada de vârf au fost raportate peste 550.000 de întreruperi de către utilizatorii Facebook şi aproximativ 92.000 de la utilizatori ai Instagram, a anunţat site-ul de specialitate Downdetector.
"Mai devreme astăzi, o problemă tehnică a provocat dificultăţi oamenilor care accesau unele dintre serviciile noastre. Am rezolvat problema, pentru toţi cei care au fost afectaţi", a declarat Andy Stone, purtătorul de cuvânt al Meta, într-o postare pe platforma de social media X.
Meta Platforms, ale cărei acţiuni au scăzut marţi după amiaza cu 1,2%, are aproximativ 3,19 miliarde utilizatori activi zilnic în familia sa de aplicaţii, care include WhatsApp şi Threads. Anterior, şi aplicaţia WhatsApp Business s-a confruntat cu probleme.
Facebook și Instagram, cele mai accesate rețele de socializare la nivel mondial au picat în toată lumea. Astfel a fost provocată o adevărată criză în rândul utilizatorilor care nu au înțele ce se petrece.
Facebook și Instagram au picat
Cele două rețele sociale administrate de compania Meta au picat, marți după amiază, în toată lumea. Utilizatorii Facebook și Instagram au fost deconectați și nu au mai reușit să se reconecteze cu parolele personale.
"Facebook va reveni în curând. Facebook este oprit temporar pentru lucrări necesare de întreţinere, însă îl vei putea accesa din nou peste câteva minute. Între timp, citeşte mai multe despre motivul pentru care vezi acest mesaj. Îţi mulţumim pentru răbdarea ta, pe durata îmbunătăţirii site-ului nostru", se arată într-un mesaj care apare la încercarea de conectare.
Down Detector, care urmărește întreruperile de funcționare a site-urilor web, a primit peste 215.000 de rapoarte privind întreruperea Facebook. Criza a fost semnalată începând cu ora 17.00. De asemenea, au fost raportate peste 47.000 de probleme din partea utilizatorilor care folosesc conturile rețelei sociale Instagram.
Meta Platforms nu a oferit deocamdată nici o reacție oficială privind situația.
Cea mai mare întrerupere globală
Nu este prima oară când compania lui Mark Zuckerberg, Meta, se confruntă cu astfel de probleme la nivel mondial. Rețelele de socializare gestionate de compania Meta, Facebook și Instagram, s-au confruntat și în trecut cu astfel de probleme. Cea mai mare întrerupere, la nivel global, a durat în jur de șapte ore, și a avut loc în octombrie 2021.
O persoană din interiorul Meta a afirmat că întreruperea, care a afectat Facebook, Instagram, WhatsApp și Messenger, a dus la o pierdere de venituri estimată la 100 de milioane de dolari pentru companie.
Sfaturi pentru utilizatorii Facebook
Mii de utilizatori au întâmpinat probleme la conectarea pe platformele Meta la nivel global, notează The Sun. Publicația îi învață pe utilizatori cum să-și dezactiveze conturile și cum să și le restabilască. Dezactivarea contului de Facebook durează doar câteva secunde, fiind necesari câțiva pași de urmat.
Mai întâi trebuie ca utilizatorul să dacă clic pe săgeata, situată în colțul din dreapta sus al paginii de pornire Facebook. Apoi trebuie să intre în "Settings" (Setări) și să acceseze meniul. Apoi, trebuie să facă clic pe butonul "Edit" (Editare), iar apoi pe "Deactivate your account" (Dezactivați-vă contul) în partea de jos a filei deschise. Apoi trebuie completat formularul care apare și accesat "Deactivate" în partea de jos a paginii
Cei care doresc să se conecteze la Facebook vor putea să o facă, din nou cu datele de acces. Profilul și contul vor fi restabilite, iar informațiile nu se vor pierde.